Viiratsi 7. mai 2025 nr 107

**Projekteerimistingimuste andmine**

Tõnis Kuusk esitas 17.03.2025 (täiendustega 24.04.2025) Viljandi Vallavalitsusele projekteerimistingimuste taotluse detailplaneeringu koostamise kohustuse puudumisel Viljandi vallas maakaabli (kasutamise otstarbe kood 22143 – maakaabelliin) projekteerimiseks aadressil Viljandi maakond, Viljandi vald, Kolga-Jaani alevik, 51 Viljandi - Põltsamaa tee T16 // 51 Viljandi-Põltsamaa tee T1 // 51 Viljandi-Põltsamaa tee T2 // 51 Viljandi-Põltsamaa tee T4 // Viljandi mnt 5 // 6 // 6a // Parika küla, 51 Viljandi-Põltsamaa tee.

Projekteeritav maakaabel läbib järgmisi katastriüksuseid: Viljandi mnt 5 (katastritunnus 32801:004:0309), Viljandi mnt 6 (katastritunnus 32801:004:0078), 51 Viljandi-Põltsamaa tee T1 (katastritunnus 32801:004:0313), 51 Viljandi-Põltsamaa tee (katastritunnus 32801:003:0049), 51 Viljandi-Põltsamaa tee T2 (katastritunnus 32801:004:0315) ja 51 Viljandi-Põltsamaa tee T4 (katastritunnus 32801:004:0311).

Kolga-Jaani valla ja Tarvastu valla liitumisel Viljandi vallaga moodustus 25.10.2017 haldusüksus nimega Viljandi vald.

Kolga-Jaani Vallavolikogu 18.02.1999 määrusega nr 8 „Kolga-Jaani valla üldplaneeringu kehtestamine“ kehtestatud Kolga-Jaani valla üldplaneeringu kohaselt jääb Kolga-Jaani alevikus rajatav maakaabel detailplaneeringu koostamise kohustusega alale.

Planeerimisseaduse § 125 lg-tes 1 ja 2 on sätestatud detailplaneeringu koostamise kohustusega alad ja juhud, arvestades nimetatud lõigete koosmõju ja planeerimisseaduse § 125 lg 1 p-i 3, siis maakaabli rajamiseks ei ole detailplaneering nõutav, kuna tegemist ei ole olulise avaliku huviga rajatisega.

Kuna liitumispunkti väljaehitamiseks kavandatav maakaabelliin läbib mitut kinnistut, siis ehitusseadustiku § 83 lg 1 p 2 kohaselt on projekteerimistingimused nõutavad.

Projekteerimistingimuste taotluse alusel on ehitisregistri veebikeskkonnas genereeritud projekteerimistingimuste eelnõu nr 2511802/04752.

Projekteerimistingimuste eelnõu ja selle lisana esitatud dokumendid kooskõlastas Transpordiamet 07.04.2025 tingimusega, mis lisatakse eraldi projekteerimistingimustesse.

Viljandi Vallavalitsus esitas ehitusloa eelnõu arvamuse avaldamiseks ehitisregistri keskkonnas ehitusseadustiku § 31 lg 3 ja lg 4 p 2 alusel Elektrilevi OÜ-le (registrikood 11050857), Telia Eesti OÜ-le (registrikood 10234957), Põltsamaa Vesi OÜ-le (registrikood 10985184) ja Viljandi Tarbijate Ühistule (registrikood 10249309).

Projekteerimistingimuste eelnõuga nõustus Elektrilevi OÜ 02.04.2025 ja Telia Eesti AS 21.04.2025.

Viljandi Tarbjate Ühistu ja Põltsamaa Vesi OÜ tähtajaks arvamust ei avaldanud.

Ehitusseadustiku § 31 lg 6 kohaselt, kui kooskõlastaja või arvamuse andja ei ole kümne päeva jooksul projekteerimistingimuste eelnõu saamisest arvates kooskõlastamisest keeldunud või arvamust avaldanud ega ole taotlenud tähtaja pikendamist, loetakse projekteerimistingimuste eelnõu kooskõlastaja poolt vaikimisi kooskõlastatuks või eeldatakse, et arvamuse andja ei soovi projekteerimistingimuste eelnõu kohta arvamust avaldada.

Tulenevalt eeltoodust ja võttes aluseks Eesti territooriumi haldusjaotuse seaduse § 141 lg 41, planeerimisseaduse § 74 lg 5, ehitusseadustiku § 28 lg 1, § 31 lg 1 ja lg 3, § 83 lg 1 p 2, Viljandi Vallavolikogu 28.02.2022 määruse nr 12 „Ehitusalase tegevuse korraldamine Viljandi vallas“ § 3 p 1, Kolga-Jaani Vallavolikogu 18.02.1999 määrusega nr 8 „Kolga-Jaani valla üldplaneeringu kehtestamine“ kehtestatud Kolga-Jaani valla üldplaneeringut ja arvestades esitatud taotlust ning kooskõlastust ja arvamusi:

1. Anda projekteerimistingimused Viljandi vallas Kolga-Jaani alevikus maakaabli (kasutamise otstarbe kood 22143 – maakaabelliin) projekteerimiseks aadressil Viljandi maakond, Viljandi vald, Kolga-Jaani alevik, 51 Viljandi - Põltsamaa tee T16 // 51 Viljandi-Põltsamaa tee T1 // 51 Viljandi-Põltsamaa tee T2 // 51 Viljandi-Põltsamaa tee T4 // Viljandi mnt 5 // 6 // 6a // Parika küla, 51 Viljandi-Põltsamaa tee.
2. Projekteerimistingimused väljastab ehituse peaspetsialist.
3. Käesoleva otsusega mittenõustumisel võib esitada vaide 30 päeva jooksul otsuse teatavakstegemisest arvates Viljandi Vallavalitsusele (viljandivald@viljandivald.ee või Sakala 1, Viiratsi alevik, Viljandi vald, 70101 Viljandi maakond) või kaebuse Tartu Halduskohtule (trthktartu.menetlus@kohus.ee või Kalevi 1, 51010 Tartu).
4. Otsus jõustub teatavakstegemisest.

(allkirjastatud digitaalselt)

Evelin Orik

komisjoni esimees